ועדת הפנים והגנת הסביבה, כנסת 20, פרוטוקול מספר 656, 2018-06-18 12:00

יואב קיש: צהריים טובים.

יואב קיש: אני מתכבד לפתוח את ישיבת ועדת הפנים והגנת הסביבה.

יואב קיש: על סדר היום הצעת חוק הרשויות המקומיות (מימון בחירות) (תיקון מס' 14) (הארכת מועדים), התשע"ח-2018, פ/4976 של חבר הכנסת יעקב אשר, כ/786 – זה לאחר שהיא עברה קריאה ראשונה.

יואב קיש: חבר הכנסת ביטן, טוב לראות אותך.

יואב קיש: אנחנו בהכנה לקריאה שנייה ושלישית.

יואב קיש: היו שני נושאים שאחד הולך למקום אחר - -

דוד ביטן: יש לי בעיה עם זה.

דוד ביטן: תומר הפיל אותי בפח בלי כוונה.

יואב קיש: זה מה שהוא טען - - חבר הכנסת ביטן, תציע את ההצעה.

תומר רוזנר: שיעקב יציע את ההצעה.

יואב קיש: עכשיו צריך להציג שוב?

תומר רוזנר: כן.

יואב קיש: יעקב, אתה צריך להציג שוב את ההצעה שלך, בבקשה.

אדוני היושב-ראש, במקור הצעת החוק מדברת לעגן בצורה נכונה תופעה שקיימת שחלקן הגדול של המפלגות – לא כולן – אינן מצליחות להגיש בזמן את הדוחות ואת החשבוניות.

ואז צריך לבקש הארכה ואז צריך לחכות שתהיה ועדה, ואחרי שקמה ועדה צריך להכניס את זה לסדר היום, ואם זה נופל בימים של תקציב או חוק הסדרים אז בכלל – יושב-ראש הוועדה יגיד שאין לו זמן לזה.

ובינתיים מעכבים ומתעכבים כולם.

אמרנו, שנלך על-פי המציאות פחות או יותר, והגענו להסכמה גם עם – אגב, מבקר המדינה - -

דוד ביטן: אין לו בעיה.

דוד ביטן: רק זה דוחה.

מבקר המדינה גם כתב על ההימשכות של הדברים בזמנו בביקורת.

חנה רותם: בהתייחס גם לתקופת הביקורת, לא רק לזה.

חנה רותם: גם לתקופת הגשת הדוחות וגם לתקופה שמוקצבת לביקורת.

נכון, לביקורת שלכם.

אנחנו גם צריכים להתחשב גם בכם, לא רק בעצמנו.

אז מפה באה ההצעה שלי, והיא הצעה ממקום טוב.

היו הערות – ואני רוצה להיות הוגן, במיוחד עם מוסי שדיבר על זה גם במליאה וגם בשיחות פרטיות וגם כאן בוועדה – שלא יהיה מצב שאותם אלה ממפלגות קטנות יותר או מרשימות צעירות יותר שיכולים להגיש את זה מהר יותר מאשר המפלגות הגדולות - -

דוד ביטן: הגדולות מפסידות פה, אבל לא משנה.

דוד ביטן: ביררתי את זה אצלנו – אין בעיה.

מוסי רז: אני אגיד לך מי מפסיד – מי שבמוניציפלי - - -

רגע, תעזור לי בגיוס, לא עכשיו.

שנייה אחת.

בדיחוי, לא בגיוס.

יואב קיש: תנו לו לסיים, בבקשה.

אגב, מוסי שם עוזר לנו.

מוסי רז: אני בגיוס עוזר לך.

הנה, אתה רואה.

חברים, נאמר עכשיו דבר אחד – שלא יהיה מצב שבו כאלה שכן יכולים להגיש ייפגעו.

דוד ביטן: אני העליתי את הטענה הזאת, ואני מוותר על זה.

דוד ביטן: אין בעיה.

אתה מדבר בשם - - -

דוד ביטן: בישיבה הקודמת אמרתי - -

יואב קיש: אני יודע.

יואב קיש: בוא ניתן לו לסיים את דבריו, בבקשה.

דוד ביטן: אני בינתיים מוותר בשמי.

יואב קיש: בשמי לא ויתרתי.

בישיבה הקודמת היו שתי אופציות:

אופציה אחת להבדיל בין רשימות עצמאיות לבין הרשימות הגדולות כך שהרשימות העצמאיות ייתנו את האפשרות להגיש מהר יותר – מי שתהיה מוכנה, נכון, גברתי?

יואב קיש: בלי פתרונות.

יואב קיש: תכף נדבר.

עוד הצעה שהצעתי , ואני מבקש לדון בה היא לא רק - -

יואב קיש: מאה אחוז.

מאה אחוז, מה?

יואב קיש: לא רק - - - לכולם.

אני בא ואומר לו לעשות שני מועדים.

יואב קיש: או – זה מה שרציתי לשמוע.

יואב קיש: כמה זמן עד שהגענו לזה, תגיד לזה.

דוד ביטן: נגיד 90%.

ואז בשני מועדים זה אומר שאנחנו יודעים פחות או יותר שזה התחלק 50%-50% או 40%-60%.

חלק יגישו בזמן; אלה שיגישו בזמן יקבלו את התגובה בזמן, וגם לכם תהיה ביקורת בזמן.

הדד-ליין המסוים יהיה כזה שתקבעו שיהיה כמו החוק הקיים, ויהיה דד-ליין נוסף.

יואב קיש: הצעה מצוינת.

יואב קיש: אנחנו בודקים את זה.

אני רוצה להודות ליושב-ראש הוועדה ולעוזר שלו על הדיון.

יואב קיש: תודה.

יואב קיש: אני רוצה לשאול את מבקר המדינה.

חנה רותם: בוא נעשה רגע סדר במושגים: קודם כול כל סיעות האם שמתפקדות באמצעות סיעות בת וגם הסיעות העצמאיות צריכות להגיש כולן שלושה חודשים אחרי הבחירות.

יואב קיש: כמה זמן עבודה יש לכם לפי חוק לעניין הזה?

חנה רותם: לפי החוק כרגע, שולחן העבודה הוא חמישה חודשים.

יואב קיש: סך-הכול שמונה חודשים.

חנה רותם: נכון.

חנה רותם: אני אגיד גם פה שוב – חמישה חודשים לא מספיקים לבצע ביקורת יסודית.

יואב קיש: בעצם יש פה בקשה לדחות בחודשיים?

יואב קיש: כן.

חודשיים – את שני התאריכים.

יואב קיש: שנעמוד על חמש ועשר.

יואב קיש: השאלה שלי היא כזאת.

יואב קיש: אני לא יודע אם מוסי, אתה אמרת את זה, שבסופו של דבר זה מונע מאותן סיעות עצמאיות או לא לקבל את הכסף.

יואב קיש: השאלה היא כזאת – למה לא לעשות שני מועדים?

יואב קיש: זאת אומרת מועד אחד להשאיר כמו שהוא – שלושה חודשים ועוד חמישה חודשים ואז סיעות יותר קטנות, פעילות יותר נמוכה, דברים שאפשר להריץ מהר יסיימו מוקדם, יעבירו לכם, ואתם תוכלו לסיים עם זה מהר ולהשאיר את זה שמונה חודשים שלא ייפגעו.

יואב קיש: זאת אומרת נעשה את זה אופציונלי – תוך שלושה חודשים לוחות הזמנים שלו יישארו בתוקף ואז הוא לא נפגע, ולעשות מה שהמציאות היום – מי שמבקש הארכה מקבל ולהגיד, הזמן הפורמלי הוא חמישה חודשים - -

מועד ב'.

יואב קיש: לא.

יואב קיש: זה הסטנדרט דווקא.

יואב קיש: אנחנו עושים זמן סטנדרט של חמישה חודשים ולמקדימים שלושה חודשים.

יואב קיש: מסלול א', מסלול ב'.

יואב קיש: כן.

חנה רותם: אז יש כאן עוד ניואנס.

חנה רותם: סיעות האם באופן מסורתי מבקשות אורכות הרבה יותר גדולות, וגם במערכת הבחירות הקודמת הדוח שלהם הוגש 4.5 חודשים לאחר המועד לעומת חודש וחצי איחור שהיה לנו בסיעות המקומיות.

חנה רותם: סיעות האם תמיד מגיעות עם סיבות רבות מדוע הן לא יכולות להגיש את הדוח בזמן.

חנה רותם: זה בדרך כלל צירוף של בחירות לכנסת או חגים.

חנה רותם: יש הרבה מאוד סיבות.

חנה רותם: העניין הוא שבבחירות לשלטון המקומי הסיעות לא רצות לבד דווקא.

חנה רותם: יש יחסי גומלין ביניהן לבין סיעות אחרות, וסיעות האם רצות בסיעות משותפות לפעמים עם סיעות אם אחרות ולפעמים עם סיעות עצמאיות - -

יואב קיש: כל זה נכון.

חנה רותם: - - כל הדברים האלה לא מאפשרים את ההפרדה שאתה מדבר עליה.

יואב קיש: למה?

חנה רותם: כי אם ניקח סיעה שהיא סיעה משותפת, וחלק אחד שלה מגיש בתאריך X וחלק אחר מגיש בתאריך Y אנחנו לא יכולים לראות את התמונה הכוללת.

יואב קיש: אז אם לא כל הסיעה הגישה אז לפי המאוחר.

יואב קיש: בסדר.

מוסי רז: כל הסיעה, מה זאת אומרת.

מוסי רז: אנחנו רוצים כל הסיעה להגיש - -

יואב קיש: אני רוצה לעזור לעצמאים, לקטנים בגלל העיכוב של רוב העבודה שיש לסיעות הגדולות.

דוד ביטן: יש בעיה עם היתרה.

חנה רותם: אני מבינה שיש בעיה עם היתרה.

חנה רותם: אני רוצה להגיד לכם שעם כל הכבוד לרצון לאפשר לסיעות הקטנות לקבל את הכספים מוקדם - -

יואב קיש: אז את רוצה להשאיר את זה על 5 5?

חנה רותם: אני אומרת שעצם העובדה שרק 36% מגישים בזמן זה סכום מאוד נמוך.

מוסי רז: אבל החקיקה שונתה.

מוסי רז: כמעט 30% מהמימון הוא בסוף.

יואב קיש: אולי זאת לא גזירה שהציבור יכול לעמוד בה.

חנה רותם: לא, החקיקה לא שונתה בתחום הזה.

מוסי רז: 15% על נשים זה שונה.

קריאה: גם לא כולם מקבלים את זה.

מוסי רז: אצלנו כל הסיעות מקבלות את זה.

מוסי רז: אז זה 30% מהמימון שלי.

מוסי רז: זה לא היה בעבר.

דוד ביטן: הם צריכים - - - שאם יש שני גברים - -

מוסי רז: 15% ועוד 15% זה 30% עם 115%- - -

יואב קיש: לנו הכי קל לכפות עליהם.

יואב קיש: אני לא הולך לכפות עליהם.

יואב קיש: כרגע ההצעה שהוועדה מאשרת זה 5 חודשים ועוד 5 חודשים.

יואב קיש: אם תגידו שאתם מסוגלים לעמוד בכך שמי שייתן תוך שלושה חודשים להקדים לו בחודשיים ולהגדיר את זה כמסלול אפשרי ועם המגבלות אני אלך עם זה.

יואב קיש: אם תגידו שלא, אז לא.

חנה רותם: גם בעבר כשיכולנו הגשנו במועד את מי שסיימנו את הביקורת שלו במועד.

אז אפשר.

חנה רותם: מי שיכולנו.

חנה רותם: אני לא יכולה להתחייב היום שמי שהגיש ראשון יגיע ראשון - -

יואב קיש: לא ראשון.

יואב קיש: אמרתי – מי שהגיש במועד.

חנה רותם: מי שהגיש במועד יגיע ראשון או יגיע למועד השני כי זה תלוי בהתנהלות שלהם גם בתוך התקופה.

חנה רותם: הם צריכים להשיב לממצאי הביקורת.

חנה רותם: הם מקבלים זכות טיעון.

חנה רותם: הלוא יש פה אלמנט של שלילת מימון.

חנה רותם: כל התהליך הזה הוא תהליך מורכב, מסובך ולא פשוט.

חנה רותם: יש פה עניין של אחריות שמוטלת גם על אותם גופים.

יואב קיש: טוב, אני רציתי להוביל מהלך- -

אז אולי הודעה לפרוטוקול.

זה כמעט נעשה, אבל אולי משהו יותר מסודר; שתבוא ותאמר שמבחינתם מפלגה שתסיים את כל ההליכים כפי שנדרש מהם – יטפלו בהם תוך כדי תנועה בלי שהיא מתחייבת כרגע.

חנה רותם: אבל זה נעשה בפועל.

יואב קיש: אני מסכם לפני שנגיע לסעיף ב' של ביטן.

יואב קיש: אני לא הולך לחייב את מבקר המדינה להכניס את מועד א' הזה.

יואב קיש: הצעתי את זה.

מוסי רז: זה לא את מבקר המדינה, זה את המחוקק.

יואב קיש: אני לא מחייב, אני המחוקק.

יואב קיש: אני לא הולך כמחוקק לחייב את מבקר המדינה למהלך שהוא גם ככה טוען שהוא לחוץ.

מוסי רז: אבל אתה מחייב אותי כמחוקק לקחת הלוואה למרות שכבר קבעת בחוק שאסור לי לקחת הלוואה.

מוסי רז: אז מאיפה אני אמור להביא את הכסף הזה?

מוסי רז: אתה עכשיו מטיל על מפלגות ועל רשימות לקחת הלוואה כשנקבע בחוק שאסור לנו.

מוסי רז: מאיפה אנחנו אמורים להביא את זה?

יואב קיש: לא.

יואב קיש: למה?

מוסי רז: אני אסביר לך למה.

מוסי רז: יש פה דבר שחייבים להבהיר אותו.

מוסי רז: 28%-29% מהמימון שלנו מגיע, על-פי החוק, שמונה חודשים לאחר הבחירות.

מוסי רז: עכשיו אתם מציעים לדחות את זה בעוד חודשיים.

דוד ביטן: אבל אתה מקבל מימון מהכנסת.

מוסי רז: אני לא מקבל.

מוסי רז: ואם יהיו בחירות בתקופה הזאת?

מוסי רז: מה שסביר מאוד להניח שיקרה.

מוסי רז: אתה יכול להבטיח לי שעד 30 באוגוסט 2019 אין בחירות לכנסת?

חנה רותם: אז החלופה היא שהביקורת תהיה שטחית ולא משמעותית?

מוסי רז: אני לא ביקשתי.

מוסי רז: אין לי טענה אלייך.

מוסי רז: הטענה שלי היא לעצם החוק הזה.

מוסי רז: אני אומר לכם, תחזרו בכם מהחוק הזה - -

דוד ביטן: אי אפשר לחזור מהחוק הזה.

דוד ביטן: צריך לתקן אותו.

מוסי רז: עד עכשיו כל פעם שסיעות ביקשו ארכה הן קיבלו ארכה.

מוסי רז: למה אתם צריכים את זה?

מוסי רז: למה אתם חייבים לפגוע באחרים?

מה זה אורכה?

היו צריכים להגיע לוועדה והוועדה - -

מוסי רז: ואישרו לך תמיד.

יואב קיש: מוסי, מה המשמעות של הדחייה של חודשיים?

יואב קיש: הרי ממילא אתה צריך הלוואה.

יואב קיש: גם ככה אתה אומר שאתה צריך למצוא דרך לגשר, אז במקום 8 חודשים אתה מגשר על 10 חודשים.

יואב קיש: זאת המשמעות.

יואב קיש: זה לא שזה מאפס לעשר.

במיוחד כשהם אמרו כאן שמי שמגיש בזמן הם יילכו אתו קדימה.

מוסי רז: ייתנו לו את הכסף בזמן?

כן.

היא אמרה שכן.

מוסי רז: יכול להיות מצב כזה?

אולי תסבירי את עצמך שוב בלי להתחייב?

חנה רותם: אני אומרת שוב – בעבר היו שני אלמנטים - -

מוסי רז: לא היה אז 15% נשים.

חנה רותם: נכון.

מוסי רז: אז זה משנה לי הכול.

מוסי רז: זה מעלה ב-15% ל-30% את הסכום שמקבלים בסוף.

חנה רותם: זה בהנחה שיש לכם נשים מכהנות.

מוסי רז: לנו יש.

מוסי רז: זה שונה לחלוטין - - -

זה לא קשור עם יש נשים או 15%.

אם היא אומר שבאה סיעה חרוצה כמו שלך ומגישה והיא עברה את כל התהליך כי היא לא רוצה להתחייב אז היא אומרת, סביר להניח - -

מוסי רז: בוא נכניס את זה לחוק.

היא לא רוצה להכניס את זה לחוק.

חנה רותם: יש מקדמות, זה נכון.

חנה רותם: הטענה שלהם, כמו שאני מבינה, שהמקדמות שלהם נמוכות יותר.

מוסי רז: זה בדיוק העניין שכל הסיעות המיוצגות בבית – אני שם את זה על השולחן – המקדמות אצלם יותר גדולות, וככל שתדחה את זה הן יעשו על זה יותר קופה.

מוסי רז: זאת האמת.

דוד ביטן: אבל יש להם יותר הוצאות.

דוד ביטן: את מדבר כאילו אין מקדמות.

יואב קיש: למה, מוסי?

יואב קיש: אני לא מבין את זה.

מוסי רז: אני אסביר לך בדיוק.

מוסי רז: הליכוד זאת סיעה גדולה.

מוסי רז: את המקדמות ניתן לקבל לפי הייצוג בכנסת.

דוד ביטן: נכון.

חנה רותם: לא.

חנה רותם: יש שתי חלופות.

מוסי רז: אמרתי "ניתן".

מוסי רז: יש עוד אפשרות – לקבל לפי הייצוג במפלגה.

דוד ביטן: אבל יש יותר הוצאות.

מוסי רז: הייצוג שלכם בכנסת הוא 25% - -

דוד ביטן: אבל עדיין יש לנו הוצאות.

דוד ביטן: אתה יודע ת זה.

מוסי רז: אני יודע.

מוסי רז: הייצוג שלכם במקומי לא מגיע ל-,25% ואז קורה מצב שהמקדמות שלכם יותר גדולות מכל מימון המפלגות.

מוסי רז: כך קרה ב-2013.

מוסי רז: אני מאחל לכם הצלחה - -

דוד ביטן: יש לו טעות.

מוסי רז: שאל את הגזבר שלך.

מוסי רז: - - - מפלגת העבודה, יש עתיד – כולם חוץ מאתנו.

דוד ביטן: מכיוון שהרבה מאוד ראשי ערים הם שלנו - -

מוסי רז: נו, אז מה?

דוד ביטן: אז אני מסביר לך.

דוד ביטן: הרשימות שלהם רצות כרשימות - - - ולכן יש לי הרבה הוצאות, ולא נכון שאין לי 25%.

מוסי רז: שאל את הגזבר שלך כמה הוא הוציא וכמה הייתה המקדמה.

דוד ביטן: שאלתי, אין בעיה.

דוד ביטן: בהתחלה, במסלול הראשון רואים מקדמה לפי 30 מנדטים - - -

יואב קיש: אני שואל את מבקר המדינה.

יואב קיש: הרי היום אתם במציאות של 3 חודשים פלוס 5.

יואב קיש: אני רוצה להשאיר את המציאות הזאת ולהגיד שמתעכב ל-5 חודשים – למה אני לא יכול לעשות את זה?

חנה רותם: כי אני לא אוכל להתחייב - -

דוד ביטן: אולי תעשי ממוצע, תורידי חודש.

דוד ביטן: ואז זה באמצע – לא זה ולא זה.

חנה רותם: לא אנחנו ביקשנו את החודשיים האלה עבור הסיעות המאחרות - -

דוד ביטן: אז תעשי חודש.

חנה רותם: לטעמי, אם תשאלו אותי - - -

דוד ביטן: הוא יכול להאריך בחודשיים ואת מאריכה בחודש.

חנה רותם: אני אומרת לך באופן אישי – תקבע את מועד ההגשה ל-5 חודשים – אני אשאר באותו מצב של חוזים.

חנה רותם: הסיעות לא מגישות בזמן.

יואב קיש: יעקב, מה אתה רוצה לעשות?

מה שהיא אמרה לפרוטוקול או שאולי אפשר באיזושהי צורה לעגל את זה קצת כך שבסופו של יום אם יהיו סיעות צעירות - -

יואב קיש: אז אני הולך על ההצעה של ביטן.

צעירות וזריזות.

יואב קיש: אני אגיד ככה – מי שהגיש אחרי 3 חודשים יהיה לכם 6 חודשים.

יואב קיש: עדיין זה יהיה תשעה.

יואב קיש: קיבלתם עוד חודש בשביל הפינות האלה, ולו נדחה מ-8 ל-9.

דוד ביטן: חודש אחד זה לא נורא.

יואב קיש: חודש אחד ואז אפשר לחיות עם זה.

חנה רותם: ובלבד שיישאר אותו מנגנון לגבי סיעות ספציפיות שבהתאם לנסיבות ניתן לדחות.

יואב קיש: ברור.

מוסי רז: באתם לפה - - -

ודאי.

אנחנו לא גורעים מהסמכות.

יואב קיש: אז הזמן הוא כזה.

יואב קיש: אני אגיד את הצעת החוק.

יואב קיש: ההצעה היא כזאת: המועד נדחה לחמישה חודשים עם בדיקה של חמישה חודשים של מבקר המדינה.

יואב קיש: סיעה שתקדים ותגיש את כל הנדרש ממנה בתוך שלושה חודשים - -

תומר רוזנר: למעט אם היא בסיעה משותפת.

יואב קיש: אם היא משותפת וגם היא הגישה כל הזמן.

תומר רוזנר: למעט אם היא סיעה משותפת והחלק האחר לא הגיש.

יואב קיש: ברור.

יואב קיש: הכוונה היא שכל חלקי הסיעה הגישו תוך 3 חודשים ויהיו להם שישה חודשים לבדוק.

יואב קיש: אז אנחנו הורדנו חודש.

יואב קיש: חבר הכנסת ביטן, בבקשה.

דוד ביטן: בישיבה הקודמת ביקשתי אפשרות – ואתם אמרתם שאפשר להעביר את זה לשנייה ושלישית –לממן יותר מרשימה אחת באמצעות סיעות בת.

דוד ביטן: היום החוק אומר שרק אם סיעה מסוימת הצהירה במועצה יכול להיות מצב שלליכוד אין חבר מועצה, ולעומת זאת יש לו רשימה - - -

יואב קיש: זאת ההגדרה?

יואב קיש: אם יש סיעה שהצהירה במועצה?

דוד ביטן: אין בעיה.

דוד ביטן: גם בחוק הקיים.

דוד ביטן: אבל אם אין לי את זה אני לא יכול לממן את הסיעה מבחוץ.

יואב קיש: אם היא חדשה.

דוד ביטן: זה בעצם מח"ל בדרך כלל.

דוד ביטן: איפה שאין לי בעיה, אין לי בעיה.

דוד ביטן: אז תומר אמר שהוא מצא פתרון במובן הזה שאני אוכל לממן רשימה שהיא לא - - -

יואב קיש: אבל רק מועמד אחד לראשות עיר.

יואב קיש: אתה לא יכול לממן שניים.

דוד ביטן: אין הפרדה בחוק בין ראשות עיר לבין זה.

דוד ביטן: ברור שאני לממן שתיים.

דוד ביטן: כדי לממן שתיים צריך להיות דביל.

דוד ביטן: אבל מועצה אני יכול.

יואב קיש: כן, בבקשה.

תומר רוזנר: דיברנו על זה לפני הדיון והצעתי לו הצעה מה אני מוכן או לא מוכן.

תומר רוזנר: לפי המצב המשפטי היום, סיעת אם יכולה לפרוס חסותה על מספר סיעות במועצה.

תומר רוזנר: אנחנו נתייחס לרשות מקומית אחת.

תומר רוזנר: היא יכול לפרוס חסותה על מספר סיעות במועצה כשיסמכו על המימון שלה למרות ששתיהן מתחרות זו בזו בבחירות.

תומר רוזנר: אבל מדובר על סיעות שמיוצגות בתוך המועצה היוצאת.

תומר רוזנר: לעומת זאת לגבי רשימת מועמדים חדשה שנקבע בחוק היום שאפשר להגיש רשימה אחת, ואם מגישים רשימה אחת אי אפשר לתמוך בסיעות קיימות.

תומר רוזנר: חבר הכנסת ביטן מבקש לשנות את המצב הזה ולאפשר לתמוך במספר סיעות כמו המצב היום, ובנוסף גם ברשימה חדשה אחת.

יואב קיש: אוקיי.

יואב קיש: נראה לי הגיוני.

יואב קיש: מישהו רוצה להתייחס מהמשרדים, ממבקר המדינה?

יואב קיש: התנגדויות?

יואב קיש: השלטון המקומי?

יואב קיש: כולם בעד?

אתה מתחנן?

יואב קיש: מתחנן שלא יגידו שלא שאלתי.

יואב קיש: השלטון המקומי, בבקשה.

דוד ביטן: שלטון מקומי נגד?

קריאה: הוא נבחר ציבור.

יואב קיש: תציג, בבקשה, את עצמך לפרוטוקול.

עמיר ריטוב: חבר הכנסת ביטן באמת שאל מי אני?

דוד ביטן: אני לא אמרתי מי אתה.

דוד ביטן: אני אמרתי מי אתה?

דוד ביטן: אמרתי שאתה נגד?

קריאה: הוא שאל למה השלטון המקומי מדבר.

עמיר ריטוב: גם להגיד דברים טובים זה טוב.

דוד ביטן: יש לי עוד בקשה, אבל אני אגיד אותה למבקר.

דוד ביטן: נראה מה הוא יגיד.

יואב קיש: תציג את עצמך לפרוטוקול, עמיר.

עמיר ריטוב: אני ראש המועצה האזורית לב השרון ויושב-ראש מרכז המועצות האזוריות בישראל.

יואב קיש: רגע, אתה לא מייצג את המועצות האזוריות ביהודה ושומרון?

עמיר ריטוב: זה ישראל, מה זאת אומרת.

מוסי רז: יואב, אתה מודה שדווקא - - -

יואב קיש: לא הבנתי למה הוא אמר "בישראל".

יואב קיש: הוא מייצג.

עמיר ריטוב: זה ישראל.

עמיר ריטוב: זה לא ישראל?

דוד ביטן: הוא לא מייצג - - -

זה השם הרשמי של העמותה.

מוסי רז: אנחנו יכולים לקלוט אותך במרצ.

יואב קיש: אתה יודע מה – תנסה.

עמיר ריטוב: בכל מקרה זה הרבה יותר פשוט וגם ראיתי שזה לוקח הרבה מאוד זמן.

עמיר ריטוב: אצלנו זה לא קורה כי זה כמה מתמודדים לראש הזמן – שניים-שלושה – יותר פשוט.

עמיר ריטוב: לעומת זאת בשלטון המקומי זה יותר מורכב.

עמיר ריטוב: ואני רוצה להודות למי שיזם את הצעת החוק הזאת, ו- - - בביקורת המדינה שאומרת שיש עם זה תקלות ובעיות וצריך להסדיר את זה.

עמיר ריטוב: לפעמים זה לוקח זמן עד שמגישים את הקבלות ועד שבודקים אותם ועושים.

מוסי רז: אתה מרשה לי לשאול אותו שאלה?

יואב קיש: רגע, בעניין.

יואב קיש: אני לא רוצה להתפזר.

יואב קיש: אני רוצה לסיים.

עמיר ריטוב: מברכים את ועדת הפנים על הדיון וגם את האוצר שנמצא פה.

עמיר ריטוב: תודה.

דוד ביטן: יש לי עוד הערה למבקר.

בנושא אחר שהוא גם בחוק הרשויות המקומיות והוא גם אפליה שקיימת בין רשימות עצמאיות לבין רשימות אם וגם דבר שנכון לתקן אותו.

אני דווקא הולך על משהו שכבוד היושב-ראש עצמו תיקן בזמנו בתיקון הידוע שלו V15.

יש מצב היום שבחוק הקיים סיעות אם אינן יכולות לקחת תרומות במזומן או במטבעות, ולדעתי, צריך להחיל את זה גם על סיעות עצמאיות ברשויות המקומיות.

זאת הזדמנות שהחוק הזה פתוח.

דוד ביטן: עצרנו את זה וזהו.

תומר רוזנר: מה זה קשור?

תומר, אותי לימדו שבזמן שפושקין מת - -

דוד ביטן: בכלל אסור לקחת במזומן, גם - - -

יואב קיש: מה עמדת מבקר המדינה?

חנה רותם: מבקר המדינה תומך בהצעה הזאת בכל לב.

אני צריך לבדוק את עצמי עכשיו.

חנה רותם: אני מתנצלת אם זה - - - תרומות במזומן זה משהו שקשה מאוד לעקוב אחריו.

חנה רותם: גם בחוק הפריימריז אסור לקבל תרומות במזומן מעל סכום מסוים.

חנה רותם: זה פתח לתרומות שאולי ניתנות ממקור אחד ומפוזרות לכאורה על-ידי אחרים.

חנה רותם: בעיה קשה.

יואב קיש: הבנתי.

יואב קיש: הבעיה היחידה שלי היא שמכיוון שהנושא הזה רק עכשיו הוזכר לנו, ואין פה סיעות עצמאיות - -

דוד ביטן: אבל אם זה בהסכמה אין בעיה.

אבל אני רוצה לשמוע את תומר.

יואב קיש: ההערה של תומר הייתה שאפשר להכניס את זה, אבל צריך לזמן - -

תומר רוזנר: לא אמרתי - - - בעיה עם זה.

יואב קיש: עמדתי שאפשר אבל מן הראוי שיהיו פה סיעות עצמאיות שיגידו את דברן בעניין.

יואב קיש: אתה מבין?

יואב קיש: זאת הבעיה שלי.

יואב קיש: אז אני מוכן אחד מהשניים: אם אתה רוצה לדחות את ההצבעה לעוד דיון לא אכפת לי, ונבקש מסיעות עצמאיות שיבואו ויתייחסו.

דוד ביטן: עוד דיון?

דוד ביטן: צריך להעביר את החוק הזה עכשיו.

דוד ביטן: עזוב את זה.

יואב קיש: אבל - - - הוא רוצה לדחות.

מה הבעיה?

עוד שלושה ימים.

מה קרה?

דוד ביטן: כי אין זמן.

מה אין זמן?

זה עובר שנייה ושלישית.

מה הבעיה?

בשבוע הבא זה יעבור.

אני מגיש את החוק, עם כל הכבוד, ואני אוהב אותך.

אתה יודע.

דוד ביטן: נו, אז מה, מה זה שייך?

דוד ביטן: בגלל שטות כזאת אתה רוצה?

זה לא שטות.

יואב קיש: מתי מועד הגשת הרשימות?

רון אלמוג: בחול המועד סוכות.

דוד ביטן: איזה רשימות?

יואב קיש: אלה האנשים שכבר מקבלים כסף?

יואב קיש: מה העניין, ביטן?

דוד ביטן: לא, איזה רשימות עצמאיות אתה מזמין?

יואב קיש: השינוי היום בחוק של מפלגה קיימת לא יכול לקבל - -

שבוע הבא במליאה.

דוד ביטן: אני יודע מה יהיה.

מה יהיה בשבוע הבא?

הממשלה לא מתפרקת.

יואב קיש: אין לנו זמן השבוע.

יואב קיש: זה יידחה.

דוד ביטן: אז זה יידחה לשבוע הבא.

דוד ביטן: אין זמן.

דוד ביטן: לא, תגמור את זה.

תומר רוזנר: עזוב, זה לא לעניין.

קריאות: - - -

דוד ביטן: היום יש הבדל בין מפלגה עצמאית ומפלגה - - -

אדוני, מפלגה עצמאית שקמה זאת פרצה שקוראת לגנב.

יואב קיש: שמעת את מבקר המדינה.

יואב קיש: הם מאוד בעד.

יואב קיש: אני לא אמרתי שלא.

אני חושב שמי שמתחיל את חייו הפוליטיים או ברשימה כזאת או אחרת לא צריך להתחיל אותה עקום, אלא בצורה מסודרת.

יואב קיש: זה יפה שאתה נותן להם עצות פשוט.

אני מדבר ברצינות, ואני אומר שזאת הזדמנות שהחוק פתוח.

יואב קיש: מי כמוני יודע, מה שנקרא.

יכול להיות שאפשר לעשות הסתייגות.

יואב קיש: לא, אני לא רוצה על זה הסתייגות.

אפשר לשאול.

יואב קיש: אם אתה רוצה, אפשר רביזיה ואז נחליט.

ואז אפשר לבדוק אם ברשימות עצמאיות יש גוף כזה?

גלעד קרן: - - -

דוד ביטן: למה לעכב את זה בשביל דבר כזה?

דוד ביטן: אני חשבתי שאשר יגיד עוד משהו, אבל הוא לא אמר את זה.

דוד ביטן: היום יש הבדל בין תרומה לסיעה עצמאית לבין תרומה למפלגה.

תומר רוזנר: נכון.

דוד ביטן: סיעה עצמאית זה 5,000 שקל, מפלגה – 2,200.

תומר רוזנר: נכון.

דוד ביטן: אין שום סיבה שיהיה הבדל - -

תומר רוזנר: יש סיבה.

דוד ביטן: איזו סיבה?

חנה רותם: כי סיעה עצמאית יכולה לקבל 5,000 שקל - - -

אז בשביל זה הוא אומר כן לעכב.

דוד ביטן: לא, אני לא רוצה לעכב.

דוד ביטן: חשבתי שתגיד את זה אז זה נראה לי יותר - -

אני חשבתי להגיד את זה, הבנתי שאתה הולך להגיד את זה, ואמרתי - - -

דוד ביטן: למה אתם נגד זה?

חנה רותם: כי סיעה עצמאית יכולה לקבל 5,000 בין בחירות לבחירות.

חנה רותם: זה בממוצע - - -

יואב קיש: טוב, תודה רבה.

יואב קיש: תומר, בבקשה.

תומר רוזנר: אני רק אתייחס.

תומר רוזנר: קודם כול, כמובן, מדובר בנושא חדש שלא בא זכרו בהצעת החוק המקורית, לא בהכנה לקריאה הראשונה ולא בקריאה הראשונה.

תומר רוזנר: הניסיון להשוות רשימות עצמאיות לסיעות באופן כללי הוא ניסיון קשה.

תומר רוזנר: יש הבדל רבים בנושא מימון הבחירות בין רשימות עצמאיות לבין סיעות בת של סיעות אם.

תומר רוזנר: הנושא של אופן התרומות הוא בהחלט נושא ראוי לדיון, אבל צריך לראות את התמונה הכוללת של כל ההבדלים בין הסיעות.

תומר רוזנר: כמו שנאמר, למשל, גם גובה התרומה שונה, אופן המקדמות הוא שונה.

תומר רוזנר: יש הבדלים בין סיעות.

תומר רוזנר: לכן צריך לראות את התמונה הכוללת.

יואב קיש: יש לי הרגשה, יעקב, שבתקופה כזאת קצרה לפני הבחירות לא מתאים לעשות את זה.

יואב קיש: אני אומר לך בכנות.

יואב קיש: במיוחד כשהם לא נמצאים פה.

אני מציע לקבל את ההצעה של מוסי ולעשות את ההחלטה הזאת מהבחירות הבאות ולא עכשיו.

מוסי רז: תכניס את זה לחוק.

אבל הוא אומר שזה נושא חדש.

יואב קיש: בכל מקרה זה בטוח.

יואב קיש: אבל עדיין צריך דיון ולהביא את האנשים.

דוד ביטן: בבחירות הבאות תגיש.

דוד ביטן: אני גם רוצה להשוות.

אין שום דרך שתהיה ישיבה השבוע?

יואב קיש: השבוע לא.

אם אני אעשה רביזיה, ואתם תבדקו את עצמכם אחר כך אולי תצליחו לעשות דיון, ואם לא, אני אוריד את הרביזיה.

יואב קיש: אפשר תמיד.

יואב קיש: אין בעיה.

יואב קיש: השבוע שאלתי אותה – אין לנו זמנים.

יואב קיש: אני מתחיל מחר ב-8:30 בבוקר עד 16:00 רצוף; ביום רביעי השעתיים גם תפוסות.

דוד ביטן: הוא כל היום מתעסק ברישוי עסקים.

יואב קיש: נכון.

יואב קיש: אני כל היום מתעסק ברישוי עסקים, הוא צודק.

תאציל סמכויות לחברי הוועדה.

יואב קיש: גם את זה אני עושה.

דוד ביטן: רציתי להעלות עוד משהו אבל אני מוותר.

יואב קיש: תקשיבו, חברים.

תומר רוזנר: חלק מ- - - אלה החלטות שהתקבלו עכשיו בישיבה אז אנחנו נקריא- -

יואב קיש: חלק זה החלטות שהחלטנו אותן עכשיו.

יואב קיש: בבקשה, תקריא.

גלעד קרן: אנחנו נעשה תיקון בסעיף 1.

יואב קיש: זה התיקון של חבר הכנסת ביטן?

גלעד קרן: כן.

יואב קיש: למה אני לא רואה אפילו את הנוסח?

תומר רוזנר: עכשיו תיקנתם.

יואב קיש: זה לא היה קיים בקודם?

תומר רוזנר: לא.

יואב קיש: אה, חשבתי שהפצנו - -

תומר רוזנר: לא.

גלעד קרן: תיקון סעיף 13.

גלעד קרן: בחוק הרשויות המקומיות (מימון בחירות) בסעיף 13(א) לחוק העיקרי במקום "תשעה חודשים" יבוא "אחד עשר חודשים".

יואב קיש: זה היה חמישה ועשרה, איך פתאום אחד עשר?

גלעד קרן: זה הערבות.

גלעד קרן: וכאן ננסה להוסיף: ואחרי "הבחירות" יבוא "ולעניין דוחות שהוגשו אליו בתוך שלושה חודשים מיום הבחירות לא יאוחר מתום תשעה חודשים מיום הבחירות".

גלעד קרן: וגם נוסיף פה תיקון, כמו שתומר אמר, שאם זאת סיעה משותפת - -

יואב קיש: אז כל הסיעות היו צריכות להגיש.

יואב קיש: כן.

גלעד קרן: אנחנו מציעים תיקון טכני נוסף בסעיף 26 בעקבות השינוי של רשימת בת - -

מוסי רז: סליחה שאני קוטע אותך, ההגדרה שאתה דיברת – ברור שמותר להגיש אחרי שלושה חודשים.

יואב קיש: כן, כן.

מוסי רז: הוא אמר: "לעניין דוחות שהוגשו - -

יואב קיש: אם היו דוחות שהוגשו לשלושה חודשים.

גלעד קרן: - - - תיקון טכני שמשלים את התיקון של רשימת בת בסעיף 26: "בסעיף 26(ג)(3) לחוק העיקרי אחרי "על סיעות הבת שלה" יבוא "לרשימות הבת שלה" והסיפא החל במילים "לכן תמסור", תימחק".

תומר רוזנר: שם היה כתוב שזה מסירת הודעות, וכתוב שלגבי רשימות בת צריך להודיע שאין סיעות בת.

תומר רוזנר: לכן בגלל השינוי הזה אנחנו מוחקים את ההודעה הזאת.

יואב קיש: רצית משהו לפני שמצביעים, חבר הכנסת יעקב אשר?

כן.

קודם כול אני רוצה הסתייגות למליאה.

דוד ביטן: למה הסתייגויות?

ביקשתי.

יואב קיש: תציג את ההסתייגות.

יואב קיש: הסתייגות דיבור?

הסתייגות דיבור.

אני רוצה לדבר.

מדינה דמוקרטית.

שנית, אני מקבל את דעתו של היועץ המשפטי ויכול להיות שאפילו נגיש הצעת חוק פרטית בעניין הזה וידונו בזה כמו שצריך.

יואב קיש: מאה אחוז.

דוד ביטן: אז אם אתה כבר מגיש תגיש שיהיה שוויון בתרומה.

אני אדבר אתך, אבל למה עכשיו?

יואב קיש: אני מעלה להצבעה את הנוסח כפי שהקריא היועץ המשפטי להכנת סיום לקריאה שנייה ושלישית.

יואב קיש: מי בעד?

יואב קיש: מי נגד?

יואב קיש: מי נמנע?

יואב קיש: בעד הצעת החוק – רוב

יואב קיש: נמנעים – אין הצעת חוק הרשויות המקומיות (מימון בחירות) (תיקון מס' 14) (הארכת מועדים), התשע"ח-2018,

יואב קיש: הצעת החוק התקבלה.

אני מודה ליושב-ראש הוועדה על הניהול המקצועי של הדיון.

יואב קיש: תודה רבה.

יואב קיש: הישיבה נעולה.